b'\n_START_ARTICLE_\nHagen im Bremischen\n_START_SECTION_\nAjalugu\n_START_PARAGRAPH_\nHagen im Bremischen kuulus v\xc3\xbcrstlikule Bremeni peapiiskopkonnale, mis loodi 1180. aastal, kui otse keisrile alluv territoorium. V\xc3\xbcrstliku peapiiskopkonna kindlus (ladina: Castrum Hagen, saksa: Burghagen) p\xc3\xa4rineb 12. sajandist, selle ehitamise algatas arvatavasti v\xc3\xbcrstlik peapiiskop Hartwig II. 14. sajandist alates hakkasid kindlust Bremeni v\xc3\xbcrstlikud peapiiskopid ka eluasemena kasutama. Praegune ehitis rajati aastatel 1502 kuni 1507 v\xc3\xbcrstliku peapiiskopi Johann Rode k\xc3\xa4sul. 16. sajandi keskpaigas v\xc3\xb5tsid elanikud vastu luterluse. Tilly juhitud Liiga okupatsiooni ajal (1628\xe2\x80\x931630) kannatasid nad vastureformatsiooni katsete all._NEWLINE_1648. aastal muudeti v\xc3\xbcrstlik peapiiskopkond Bremeni hertsogkonnaks, mida valitseti esialgu personaalunioonis Rootsi krooniga \xe2\x80\x93 mille katkestas Taani okupatsioon (1712\xe2\x80\x931715) \xe2\x80\x93 ja 1715. aastast Hannoveri d\xc3\xbcnastia poolt. 1807. aastal annekteeris hertsogkonna \xc3\xbc\xc3\xbcrike Vestfaali kuningriik, enne kui Prantsusmaa selle 1810. aastal annekteeris. 1813. aastal taastati hertsogkond Hannoveri kuurv\xc3\xbcrstkonnale, mis \xe2\x80\x93 p\xc3\xa4rast viimase Hannoveri kuningriigiks \xc3\xbclendamist 1814. aastal \xe2\x80\x93 liidendas hertsogkonna reaaluniooni ja hertsogkonna territoorium, sealhulgas Hagen, sai uue, 1823. aastal loodud Stade ringkonna osaks.'